Държавен вестник, бр. 77, 2011 г., стр. 40

СТР.  40	
Д Ъ Р Ж А В Е Н  В Е С Т Н И К 	
БРОЙ  77
(2) Правото на притежателите на дялове по 
ал. 1 може да бъде упражнено от момента, в 
който те са информирани за преобразуването 
по реда на чл. 151, и се прекратява 5 работни 
дни преди датата за изчисляване съотноше­
нието на замяна по чл. 154.
(3) Комисията може да изисква от колек­
тивната инвестиционна схема или да разреши 
по нейно искане временно спиране на про­
дажбата, или обратното изкупуване на дялове 
в случаите, когато това спиране е в интерес 
на притежателите на дялове. 
Чл. 153. Възникналите във връзка с подго­
товката и извършването на преобразуването 
правни, консултантски и административни 
разходи не са за сметка на участващите в 
преобразуването колективни инвестиционни 
схеми и на притежателите на техните дялове. 
Раздел ІV
Пораждане на действие от преобразуването
Чл. 154. (1) При преобразуване, в което не 
участват колективни инвестиционни схеми с 
произход от други държави членки, както и 
при преобразуване, в което участват и колек­
тивни инвестиционни схеми от други държави 
членки, а приемащата или новоучредената 
колективна инвестиционна схема е с произ­
ход от Република България, датата, на която 
преобразуването поражда действие, е датата 
на вписване на преобразуването в търговския 
регистър, когато участващото в преобразува­
нето дружество с произход от Република Бъл­
гария е инвестиционно дружество, съответно 
датата на вписване в регистъра по чл. 30, ал. 1 
от Закона за Комисията за финансов надзор, 
когато всички участващи в преобразуването 
колективни инвестиционни схеми с произход 
от Република България са договорни фондове, 
или друга, посочена в плана за преобразуване 
ефективна дата на преобразуването. Датата 
на изчисляване съотношението на замяна не 
може да е по-рано от 5 работни дни преди 
ефективната дата на преобразуване, а датата 
на определяне нетната стойност на активите 
в случаите, когато притежателите на дялове 
имат право на плащане в брой, е ефективната 
дата на преобразуването. 
(2) При преобразуване, в което преобразу­
ващата се колективна инвестиционна схема 
е с произход от Република България, а при­
емащата колективна инвестиционна схема е 
с произход от друга държава членка, датата, 
на която преобразуването поражда действие, 
датата на изчисляване на съотношението 
на замяна, както и датата на определяне 
нетната стойност на активите в случаите, 
когато притежателите на дялове имат право 
на плащане в брой, се определят съгласно 
законодателството на държавата членка по 
произход на приемащата колективна инвес­
тиционна схема.
(3) При преобразуване по ал. 1 пораждането 
на действие на преобразуването се оповестява 
публично от приемащата колективна инвести­
ционна схема по ред, определен с наредба, и за 
него се уведомяват комисията и съответните 
компетентни органи от държавите членки по 
произход на останалите участващи в преобра­
зуването колективни инвестиционни схеми. 
(4) След пораждане действието на преобра­
зуване по ал. 1 то не може да бъде обявено 
за нищожно.
Чл. 155. (1) Преобразуването на колектив­
ни инвестиционни схеми чрез вливане има 
следните последици:
1. всички активи и пасиви на преобразу­
ващата се колективна инвестиционна схема 
се прехвърлят на приемащата колективна 
инвестиционна схема;
2. притежателите на дялове на преобразу­
ващата се колективна инвестиционна схема 
стават притежатели на дялове на приемащата 
колективна инвестиционна схема, като за 
постигане на еквивалентно съотношение на 
замяна могат да им бъдат направени парични 
плащания в размер не повече от 10 на сто 
от нетната стойност на активите на техните 
дялове в преобразуващата се колективна ин­
вестиционна схема; 
3. преобразуващата се колективна инвес­
тиционна схема прекратява съществуването 
си с влизането в сила на преобразуването.
(2) Преобразуването на колективни инвес­
тиционни схеми чрез сливане има следните 
последици:
1. всички активи и пасиви на преобразу­
ващите се колективни инвестиционни схеми 
се прехвърлят на новоучредената колективна 
инвестиционна схема;
2. притежателите на дялове на преобразу­
ващите се колективни инвестиционни схеми 
стават притежатели на дялове на новоучреде­
ната колективна инвестиционна схема, като за 
постигане на еквивалентно съотношение на 
замяна могат да им бъдат направени парични 
плащания в размер не повече от 10 на сто 
от нетната стойност на активите на техните 
дялове в преобразуващата се колективна ин­
вестиционна схема;
3. преобразуващите се колективни инвести­
ционни схеми прекратяват съществуването си 
с пораждане действието на преобразуването.
(3) Преобразуването на колективни инвес­
тиционни схеми по чл. 142, ал. 3 има следните 
последици:
1. нетните активи на преобразуващата се 
колективна инвестиционна схема се прехвър­
лят на приемащата колективна инвестиционна 
схема;
2. притежателите на дялове на преобразу­
ващата се колективна инвестиционна схема 
стават притежатели на дялове на приемащата 
колективна инвестиционна схема;